CELEX: 22008D0109
Language: ro
Date: 2008-09-26 00:00:00
Title: Decizia nr. 109/2008 a Comitetului mixt al SEE din 26 septembrie 2008 de modificare a Protocolului 31 la Acordul SEE, privind cooperarea în domenii specifice în afara celor patru libertăți

20.11.2008   
            
            
               RO
            
            
               Jurnalul Oficial al Uniunii Europene
            
            
               L 309/39
            
         
      DECIZIA NR. 109/2008 A COMITETULUI MIXT AL SEE
   din 26 septembrie 2008
   de modificare a Protocolului 31 la Acordul SEE, privind cooperarea în domenii specifice în afara celor patru libertăți
   COMITETUL MIXT AL SEE,
   având în vedere Acordul privind Spațiul Economic European, astfel cum a fost modificat prin Protocolul de adaptare a Acordului privind Spațiul Economic European, denumit în continuare „acordul”, în special articolele 86 și 98,
   întrucât:
   
               (1)
            
            
               Protocolul 31 la acord a fost modificat prin Decizia nr. 41/2006 a Comitetului mixt al SEE din 10 martie 2006 (1).
            
         
               (2)
            
            
               Este necesar să se extindă cooperarea dintre părțile contractante la acord în vederea includerii Deciziei 2008/49/CE a Comisiei din 12 decembrie 2007 privind punerea în aplicare a Sistemului de informare al pieței interne (IMI) în ceea ce privește protecția datelor cu caracter personal (2).
            
         
               (3)
            
            
               Protocolul 31 la acord ar trebui modificat în consecință pentru ca această cooperare extinsă să poată fi realizată.
            
         
               (4)
            
            
               Regulamentul (CE) nr. 45/2001 al Parlamentului European și al Consiliului din 18 decembrie 2000 privind protecția persoanelor fizice cu privire la prelucrarea datelor cu caracter personal de către instituțiile și organele comunitare și privind libera circulație a acestor date (3) nu a fost încorporat în acord,
            
         DECIDE:
   Articolul 1
   La liniuța de la articolul 17 alineatul (5) litera (b) (Decizia 2004/387/CE a Parlamentului European și a Consiliului) din Protocolul 31 la acord se adaugă următoarea subliniuță:
   
               „—
            
            
               
                  32008 D 0049: Decizia 2008/49/CE a Comisiei din 12 decembrie 2007 privind punerea în aplicare a Sistemului de informare al pieței interne (IMI) în ceea ce privește protecția datelor cu caracter personal (JO L 13, 16.1.2008, p. 18).”
            
         Articolul 2
   Prezenta decizie intră în vigoare în ziua următoare datei ultimei notificări către Comitetul mixt al SEE, prevăzute la articolul 103 alineatul (1) din acord (4).
   Articolul 3
   Prezenta decizie se publică în secțiunea SEE și în suplimentul SEE ale Jurnalului Oficial al Uniunii Europene.
   
      Adoptată la Bruxelles, 26 septembrie 2008.
      
         
            Pentru Comitetul mixt al SEE
         
         
            Președintele
         
         A.S.S. Prințul Nikolaus de LIECHTENSTEIN
         
      
   
   
      (1)  JO L 147, 1.6.2006, p. 64.
   
      (2)  JO L 13, 16.1.2008, p. 18.
   
      (3)  JO L 8, 12.1.2001, p. 1.
   
      (4)  Au fost semnalate obligații constituționale.